Ruholah Homeini
Sayyid Ruhollah Musavi Khomeini (perzijski: روح الله موسوي خمینی, arapski: روح الله الموسوي الخميني, Chomein, 17. maj 1902. – Teheran, 3. juni 1989) bio je iranski političar, ajatolah i prvi vrhovni vođa Irna. Godine 1950. je proglašen ajatolahom, što je najveći čin vjerskog vođe kod islamskih šiita. Tokom antivladinih demonstracija 1963. izjasnio se protiv zemljišnjih reformi i zapadnjačkog vladanja Muhameda Reza Pahlavija, zbog čega je odmah bio poslan u zatvor. Pošto je nasilno protjeran iz Irana 1964. otišao je živjeti u Irak, no protjerao ga je i Saddam Hussein, pa se 1978. smjestio pokraj Pariza, odakle je agitirao za rušenje šaha. Dana 1. februara 1979, dvije sedmice nakon što je šah napustio Iran, Homeini se vratio popraćen ovacijama. Proglašen je vjerskim vođom iranske revolucije i četiri dana kasnije postavljen je u vladi. Referendumom iz decembra 1979. proglašen je novi ustav koji je imenovao Homeina doživotnim političkim, vjerskim vođom i vrhovnim vođom. Ponovo je postavljen strogi islamski zakon. U novembru 1979. Homeini je odobrio iranskim militantima napad na američku ambasadu u Teheranu. Odugovlačio je Iransko-irački rat i prihvatio UN-ovo primirje 1988.